Les om Hanne Berg og Manpower | Manpower
Hanne Berg jobbet med kundebehandling og service hos Vinmonopolet, Skatteetaten og Motek. Nå har hun flyttet til Kroatia og jobber som oversetter.
Master i europeisk språk - bosnisk/kroatisk/serbisk språk og litteratur ved Det Humanistiske Fakultet, UiO.
Jeg har vel ikke noen god forklaring på hvorfor jeg valgte å studere akkurat bosnisk/kroatisk og serbisk språk. Jeg følte bare at dette var noe jeg ønsket å gjøre og at jeg ville utvide horisonten min samt gjøre noe nytt.
Jeg hadde også et sterkt ønske om akkurat mitt studie for endelig å lære kroatisk, så det var vel det man kan kalle et hjertevalg.
Den siste arbeidsplassen jeg hadde var hos Motek hvor jeg jobbet med kundeservice. Jeg har også jobbet hos Skatteetaten som teamleder i registreringsenheten og på kundesenteret til Vinmonopolet. På Skatteetaten var jeg innleid i forbindelse med at de har økt arbeidsmengde på begynnelsen av året, fordi alle selvangivelser blir sendt ut på våren. Det å jobbe som teamleder var både nytt og en interessant erfaring å ta med seg videre. På Vinmonopolet fikk jeg erfaring med kundebehandling og ordremottak i en stressende, men spennende førjulstid. I perioden jeg har jobbet gjennom Manpower har jeg tilegnet meg variert erfaring, blitt kjent med forskjellige typer arbeidsplasser og arbeidsoppgaver.
Det som er bra når man jobber via Manpower er at man får muligheten til å teste ut forskjellige arbeidsplasser og oppgaver, samt få arbeide i store og etablerte firmaer. Firmanavnene jeg har jobbet for tror jeg selv gir et godt inntrykk på en CV.
Hanne hadde noen års arbeidserfaring samt en master i europeisk språk da vi kom i kontakt på Karrieresenteret på UiO. Hun fremstod målbevisst, selvstendig og imøtekommende. Hanne hadde en ydmyk tilnærming til oppstarten i arbeidslivet. Da vi fikk inn en stilling som etterspurte kandidater med gode kommunikasjonsevner, høy grad av serviceinnstilling og nøyaktighet, så var ikke valget vanskelig. Siden vi begynte å samarbeide med Hanne har hun jobbet for flere av våre store og velkjente kunder, deriblant Vinmonopolet og Skatteetaten. Hun har blant annet tilegnet seg spesialkompetanse innen SAP.